Armstrong mag nie swemLance Armstrong Die gevalle fietsryer-held, Lance Armstrong, se geskiedenis met verbode middels het veroorsaak dat hy dié naweek nie aan ‘n swemtoernooi mag deelneem nie. Armstrong (41) is Donderdag gedwing om uit die naweek se Masters South Central Zone-swemkampioenskap te onttrek nadat FINA, swem se internasionale federasie, kapsie teen sy deelname gemaak het. Die US Anti-Doping Agency (USADA) het Armstrong verlede jaar vir lewenslank van toernooie verban vir sy gebruik van prestasieverbeteringsopkikkers tydens ‘n fietsry-loopbaan, wat sewe Tour de France-titels insluit. Rob Butcher, uitvoerende direkteur van die US Masters-swemtoernooi, het Woensdag gesê die organisasie is nie verbonde aan USADA se dwelmtoetse-reëls nie en moedig hulle alle volwassenes aan om te swem. Hy het daarvolgens Armstrong toegelaat om in die ouderdomsgroep 40-44 deel te neem. FINA het daarna ŉ brief aan die US Masters-amptenare gestuur en gesê dat Armstrong se deelname verbied moet word, aangesien die US Masters onder FINA se sambreel gesanksioneer is, en hulle die World Anti-Doping-kode moet respekteer. Mark Higgins, Armstrong se woordvoerder, het bevestig dat hy nie meer die naweek gaan swem nie. Lees ook: Lance Armstrong keer terug as swemmer Armstrong-boeke nou in bib se fiksie-afdeling Video: Lance speel oop kaarte Armstrong: ‘Dit was alles een groot leuen’ Fietsrykampioen uit sport verban Lance Armstrong moet al sy wengeld terugbetaal Lance Armstrong amptelik van titels ontneem Finansiële ondersteuning stroom in vir Lance Armstrong se organisasie ‘Lance Armstrong sy 7 titels kwyt, verban’